Diari Oficial de la Generalitat Valenciana


Sumari del DOGV 6740, del 23-03-2012 (2012/2907)

RESOLUCIÓ de 6 de març de 2012, del conseller de Presidència, per la qual es concedix la tretzena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2012.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2907


Data del document
:   06-03-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 6 de març de 2012, del conseller de Presidència, per la qual es concedix la tretzena edició del Premi Generalitat Valenciana - Mariano Martínez: Joventut Valenciana a l'Exterior, corresponent a l'any 2012. [2012/2907]  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000) va crear el Premi Generalitat Valenciana - Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians a l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians a l'exterior, així com per la seua aportació a l'articulació de les relacions intergeneracionals dins d'estos.  
  
Per Resolució de 25 de novembre de 2011, de la consellera de Presidència i vicepresidenta del Consell (DOCV núm. 6673, de 19 de desembre de 2011) es va convocar la tretzena edició del premi, corresponent a l'any 2012. En compliment de la resolució i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians a l'exterior, es dicta la següent resolució:  
  
Primer  
Concedir el Premi Generalitat Valenciana - Mariano Martínez: Joventut Valenciana a l'Exterior, als destinataris següents:  
- El Centre Valencià de Mendoza (Argentina), per l'elaboració, pel grup juvenil del centre La Mascletà, del projecte denominat «Catalina i la Falla Màgica».  
- L'Associació Cultural Valenciana de Mendoza (Argentina) per l'elaboració, pel grup juvenil del centre Lo Rat Penat, del projecte denominat «Projecte solidari Assentament Alberdi».  
  
Segon  
El premi consistirà en un guardó acreditatiu i una assignació econòmica de 1.000 euros a cada un dels dos centres beneficiaris.  
  
 L'assignació econòmica es farà efectiva d'acord amb els articles 4 i 5 de la Resolució de 25 de novembre de 2011, de la consellera de Presidència i vicepresidenta del Consell, per la qual es convoca este premi.  
  
  
Tercer  
Contra esta resolució, que posa fi a la via administrativa, es podrà interposar recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això sense perjuí que s'utilitze qualsevol altra via que es considere oportuna.  
  
València, 6 de març de 2012.- El conseller de Presidència: José Ciscar Bolufer.